เกรียน ฟิคชั่น

**เกรียน ฟิคชั่น** () เป็นภาพยนตร์ไทย แนวดราม่า-คอมเมดี้ ผลงานการกำกับภาพยนตร์ของ ชูเกียรติ ศักดิ์วีระกุล เริ่มฉายครั้งแรก 18 เมษายน พ.ศ. 2556

และในปี พ.ศ. 2557 ได้นำกลับมาสร้างใหม่อีกครั้ง ในรูปแบบของรายการโทรทัศน์ ประเภทละครชุด เล่าเรื่องราวภาคต่อจากภาพยนตร์ โดยใช้ชื่อว่า **เกรียนเฮ้าส์ เดอะซีรีส์** () ออกอากาศทาง ช่อง 9 เอ็มคอตเอชดี ทุกวันอาทิตย์ เวลา 20.50 - 21.45 น. เริ่มออกฉายครั้งแรก ในวันที่ 5 ตุลาคม พ.ศ. 2557 จนถึงวันที่ 4 มกราคม พ.ศ. 2558

## เนื้อเรื่อง
เมื่อเด็ก ม.ต้น 4 คน เริ่มทำอะไรสนุกๆ ด้วยการถ่ายคลิปแล้วโพสตามกระแส Social Media ใน Youtube  "เกรียนฟิคชั่น"
จึงกลายเป็นช่องฮิต ติดอันดับ Top 5 ของนักเรียนทั้งโรงเรียน  ทำให้ แก๊งเกรียน (ฟิคชั่น) อันประกอบด้วย ตี๋ (พัทธดนย์ จันทร์เงิน)
,โอ๊ต (กฤษณภูมิ  พิบูลสงคราม), ม่อน (ปุริม รัตนเรืองวัฒนา) และ โมน (กิตติศักดิ์ ปฐมบูรณา)  เจ้าของรายการกลายเป็นคนสำคัญขึ้นมาทันที
แต่พวกเขาก็รักษาสถานะ "Win" อยู่ได้ไม่นานเรื่องของเรื่องเกิดเมื่อ ตี๋ เกิด จับผลัดจับผลูได้ไปเป็นพระเอกละครเวทีประจำปี
พร้อมกับเมฆดำแห่งความซวยครั้งใหญ่ของโรงเรียนได้ถือกำเนิดขึ้น อันนำความหายนะสุดพีคมาสู่ พลอยดาว (ลักษณ์นารา เปี้ยทา)
หญิงตัวท๊อปดาวโรงเรียนที่ใครๆต่างหมายปอง จนเธออับอายหายไปจากโรงเรียนนานนับสัปดาห์ 
ถึงขั้นที่แก๊งเกรียนต้องถูกเนรเทศอัปเปหิออกจากชมรมและเกิดรอยช้ำดวงใหญ่ในใจของตี๋ โดยเฉพาะกับ
อ.แดงต้อย (นิติ ชัยชิตาทร) ที่โกรธหัวฟัด จนถึงขั้นปรี๊ดแตกและมองพวกเกรียนเป็นเหมือนฝันร้ายของ
โรงเรียนถึงคราวที่พวกเขาต้องหาทางกู้ความมั่นใจ จาก กาก ให้กลายมาเป็น แก๊งเกรียน สุดเท่ที่ใครๆก็อยากมากระทืบ Like 
ไม่ใช่กระทืบไล่ และตาม Follow กันอีกครั้ง จน Ranking ค่อยๆไต่ระดับ สะสม Item สู่ระดับเมพ ขิงๆ
โดยได้รับความช่วยเหลือจากรุ่นพี่และ อ.เสน่ห์ (บริบูรณ์ จันทร์เรือง)อาจารย์สุดเนิร์ดที่ไม่รู้ว่าจะมาคอยช่วยหรือมาหลอกจีบ
ทิพย์ (วนิดา เติมธนาภรณ์) พี่สาว (ที่เป็นมากกว่าพี่สาว) ของตี๋  ที่ตอนนี้เธอเองดันไปมีแฟนหนุ่มคนใหม่ เขตต์ (นิธิศ วารายานนท์) จนไม่สนใจน้องชาย

## นักแสดงนำ
*พัทธดนย์ จันทร์เงิน รับบท ตี๋
*กฤษณภูมิ  พิบูลสงคราม รับบท โอ๊ต
*ปุริม รัตนเรืองวัฒนา รับบท ม่อน
*กิตติศักดิ์ ปฐมบูรณา รับบท โมน
*ลักษณ์นารา เปี้ยทา รับบท พลอยดาว
*วนิดา เติมธนาภรณ์ รับบท ทิพย์
*นิธิศ วารายานนท์ รับบท เขตต์
*บริบูรณ์ จันทร์เรือง รับบท อ.เสน่ห์
*นิติ ชัยชิตาทร รับบท อ.แดงต้อย
*พงศธร ศรีปินตา รับบท แปง

## '''เกรียนเฮ้าส์ เดอะซีรีส์'''

***เกรียนเฮ้าส์ เดอะซีรีส์*** () เป็นรายการโทรทัศน์ประเภทละครชุด ละครซีรีส์เรื่องนี้เป็นภาคต่อของภาพยนตร์ เกรียน ฟิคชั่น ที่เล่าถึงกลุ่มเด็กนักเรียนมัธยมปลายโรงเรียนแห่งหนึ่งในจังหวัดเชียงใหม่ ที่ได้รับคำชักชวนให้เข้ามาทำงานโปรดักชั่นเฮ้าส์เปิดใหม่ นำแสดงโดย พัทธดนย์ จันทร์เงิน, กฤษณภูมิ  พิบูลสงคราม, ปุริม รัตนเรืองวัฒนา และ กิตติศักดิ์ ปฐมบูรณา ออกอากาศทางช่อง 9 เอ็มคอตเอชดี ทุกวันอาทิตย์ เวลา 20.50 - 21.45 น. เริ่มออกฉายครั้งแรก ในวันที่ 5 ตุลาคม พ.ศ. 2557 จนถึงวันที่ 4 มกราคม พ.ศ. 2558 ขณะนี้กำลังเตรียมการผลิตซีซั่น 2 เพื่อนำเสนอเรื่องราวที่จบไปอย่างค้างคาในซีซั่นที่แล้ว

## รายชื่อนักแสดง
### ฤดูกาลที่ 1
#### นักแสดงนำ
***[[พัทธดนย์ จันทร์เงิน]] (เฟียต)** รับบท **ตี๋ (ปองพล สุริยพงษ์)**
เด็กหนุ่มผู้เคยมีปมด้อยเรื่องความเตี้ยของตัวเอง หลังจากค้นพบความสามารถด้านการถ่ายทำคลิป เขามีความมั่นใจมากขึ้น และค้นพบว่านี่คืองานที่ตัวเองรัก หลังจากได้รับคำชมจากหลายคน ก็ทำให้เขาคิดว่านี่คือแนวทางของตนเอง และอยากจะเติบโตไปกับมัน มากกว่านั่งในห้องสี่เหลี่ยม
***[[กฤษณภูมิ  พิบูลสงคราม]] (เจเจ)** รับบท **โอ๊ต (พิรัชต์ กุลกรทินโชติ)**
รูปหล่อ พ่อรวย สาวกรี๊ด ออฟชั่นครบ ชอบงานเบื้องหลังแนวโปรดักชั่น แอบชอบเฟอร์นิก้าจากการคุยกันผ่านโซเชียลเน็ตเวิร์ก แม้จะผิดหวังที่เธอไม่สวยอย่างที่คิด แต่ทำยังไงได้ล่ะ ในเมื่อมันรักไปแล้ว โอ๊ตเป็นคนแรกที่รู้ว่าปราโมทย์หลอกใช้ จากการบอกเล่าของมาลี
***[[ปุริม รัตนเรืองวัฒนา]] (ปลื้ม)** รับบท **ม่อน (ธนชิต ตั้งเจริญวานิชกุล)**
ม่อนตัวป่วนประจำแก๊งค์ เป็นคนที่ไม่ค่อยสนใจงานประเภทนี้เท่าไหร่ แต่ที่ยอมมาทำเพราะตามใจเพื่อน ไม่ว่ายังไงม่อนก็เป็นตัวช่วยที่ดีของชาวเกรียนเฮ้าส์
***[[กิตติศักดิ์ ปฐมบูรณา]] (แจ๊ค)** รับบท **โมน (ปิยะวัช ฉันทะใจ)**
เป็นคนชิลล์ๆ ง่ายๆ ฉลาด หน้าตาดี และเป็นที่พึ่งที่ดีที่สุดในกลุ่ม เขาคบกับนุดี แฟนสาวที่ออกตัวแต่แรกว่าอยากให้โมนไปทุ่มเทกับการเรียนหนังสือ แต่เธอก็ยอมปล่อยให้โมนกลับไปช่วยงานในภายหลัง
***[[เจนจิรา จำเนียรศรี]] (เจน)** รับบท **ก้อย**
จากแฟนคลับแก๊งค์เกรียน เขยิบบทบาทมาเป็นหนึ่งในสมาชิกเกรียนเฮ้าส์ เธอมีความรู้สึกดีๆ กับตี๋ ต่อเนื่องจากเรื่องราวในภาพยนตร์ ที่เคยทำคลิปช่วยให้เธอตัดสินใจไม่คิดสั้นทำอะไรผิดพลาดลงไป
***[[สุภาวดี โสระวงศ์]] (กระต่าย)** รับบท **เฟอร์นิก้า**
เน็ตไอดอลเสียงดีชาวเชียงใหม่ สมาชิกชมรมดนตรี รู้จักกับโอ๊ตผ่านทางอินเทอร์เน็ต แต่มีปมด้อยเรื่องหน้าตา จากการที่โอ๊ตแสดงท่าทีว่าไม่ชอบ เธอเลยพยายามปรับลุคตัวเองใหม่เพื่อเอาชนะโอ๊ต
*(หมายเหตุ : ในภาพยนตร์ *'เกรียน ฟิคชั่น** รับบท **หยก** ตัวละครประกอบ สมาชิกชมรมการแสดง)''
***สมัชญา อัศวนิเวศน์ (จัสมิน)** รับบท **นุดี**
เด็กสาวโรงเรียนพาณิชยการ แฟนสาวของโมนที่เคยประกาศตัวแต่ต้นๆ ว่าอยากให้โมนไปตั้งใจเรียนหนังสือ สุดท้ายเธอก็ยอมให้โมนไปทำโปรดักชั่นเฮ้าส์แต่โดยดี
***ศุภสิทธิ์ คิดการงาน (เจมส์)** รับบท **ต๊อก (อนุยุติ นิยมรัตน์)**
เด็กหนุ่มหนึ่งในสมาชิกแก็งค์เกรียนจากภาพยนตร์ กลับมาคราวนี้ได้รับตำแหน่งตากล้องประจำเกรียนเฮ้าส์สตูดิโอ เขามีความรู้สึกลึกซึ้งเป็นพิเศษกับรุ่นพี่อย่างแฟรงค์ โดยที่เขาก็ยังไม่รู้ว่านั่นคือสิ่งที่เขาเรียกว่าความรักหรือเปล่า
***วัชรพงษ์ ตันลพัฒน์ (โบ๊ท)** รับบท **อ้น**
รุ่นน้องของก้อยที่เข้ามาในตอนที่ 2 ([[ความงาม|สวย]] แหก บ้าน ล้านนาฐาปณีย์) จากการที่มาช่วยงานแทนโมนในตอนนั้น อ้นสนิทกับม่อนแบบเข้าขา เรียกได้ว่าเป็นคู่หูคู่เกรียนเลยก็ว่าได้

====นักแสดงสมทบ====
***เดวิด อัศวนนท์** รับบทเป็น **ปราโมทย์ (ปราโมทย์ เตชะรัตนดิลก)**
เจ้าของเกรียนเฮ้าส์สตูดิโอ เป็นคนฉลาดแกมโกง เจรจาต่อรองเก่ง เขาเคยมีอดีตเสียหายจนบริษัทเก่าเป็นหนี้ ครั้งนี้เขาเลยกลับมาที่เชียงใหม่บ้านเกิด เพื่อกู้ชื่อเสียงอีกครั้ง
***อธิญารัสย์ วัชรคีรินทร์ (แพร)** รับบทเป็น **มาลี**
ผู้ช่วยคนสำคัญของปราโมทย์ ที่คอยดูแลและจัดการทุกสิ่งอย่างตามคำสั่งของปราโมทย์ 
***วัชริศ อวศิริพงษ์ (อาร์ม วงออกัส)** รับบท **แฟรงค์** ''(ปรากฏในตอนที่ 5 เกรียนเห็นผี และตอนที่ 11 คริสต์มาสกับไทม์แคปซูล)''
พี่ชายผู้เป็นที่พึ่งของแก๊งค์เกรียนเมื่อสมัยเป็นภาพยนตร์ ครั้งนี้เขากลับมาช่วยต๊อกในการเตรียมตัวสอบเข้ามหาวิทยาลัย แต่ลึกๆ ในใจเขาแอบมีความรู้สึกกับต๊อก ทว่าเขาก็ยังไม่กล้าบอกเสียที
***สิทธิเดช จอมจันทร์ยอง (ไมค์)** รับบท **ริวจิ*' *(ปรากฏในตอนที่ 3 แม่บอกให้ไต่ขึ้นไปเป็นดาว, ตอนที่ 9 Back To School และตอนที่ 11 คริสต์มาสกับไทม์แคปซูล)''
เด็กหนุ่มที่เข้ามารู้จักแก๊งค์เกรียนจากครั้งที่ให้ช่วยถ่ายพรีเซ็นต์ส่งรายการจตุบุรุษ เขาค่อนข้างเป็นคนขี้อาย แต่กล้าแสดงออก ริวจิเป็นสมาชิกชมรมดนตรีเช่นเดียวกับเฟอร์นิก้า และเขาก็แอบชอบซะด้วย แต่สุดท้ายก็ยอมหลีกทางให้โอ๊ต

## รายชื่อตอน
### ฤดูกาลที่ 1


### หมายเหตุ


## อ้างอิง
* 
* ‘เกรียน เฮาส์’ การเปลี่ยนผ่านสู่ความเป็นผู้ใหญ่ในมุมมองของ ‘มะเดี่ยว’  ที่เว็บไซต์ spokedark.tv

## แหล่งข้อมูลอื่น
* เกรียน เฮาส์ ซีรีส์วัยรุ่น : Official Site
* ดูเกรียนเฮ้าส์ เดอะซีรีส์ ย้อนหลัง
*  เกรียนเฮ้าส์ เดอะซีรีส์
*  เกรียนเฮ้าส์ เดอะซีรีส์
*  เกรียนเฮ้าส์ เดอะซีรีส์
* เกรียน House เดอะซีรีส์ ที่เว็บไซต์พันทิป

หมวดหมู่:ละครโทรทัศน์ไทย
หมวดหมู่:ละครโทรทัศน์วัยรุ่นไทย
หมวดหมู่:ภาพยนตร์ชุดทางโทรทัศน์ไทย
หมวดหมู่:ละครโทรทัศน์ไทยในปี พ.ศ. 2557
หมวดหมู่:อสมท
หมวดหมู่:ละครโทรทัศน์ช่อง 9 เอ็มคอตเอชดี
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2556
หมวดหมู่:ภาพยนตร์ที่กำกับโดย ชูเกียรติ ศักดิ์วีระกุล
หมวดหมู่:ภาพยนตร์ที่มีฉากในเมืองพัทยา
หมวดหมู่:ละครโทรทัศน์ช่องโมเดิร์นไนน์ทีวี